شەفەق
نیوز/ وەڕێەوبەرایەتی پەروەردەی خانەقین، ئمڕوو دووشەممە، راگەیان تاقیکردنەوەیل خول
دویەم ئەرا خوەنەواری ئامادەیی- مەکتەوەیل کوردستان، وە شیوەی ئاسان نموونەیی وەڕیەو
چوود، و ئەوەیش وە بەشداریکردن زیاتر لە ٥٠٠ خوەنەوار وەگورەی پلانیگ ئەمنی و خزمەتگوزاری
توکمەیگ.
حەسەن
تاڵەبانی وەڕێەوبەر پەروەردەی خانەقین سەروە هەرێم کوردستان ئەرا ئاژانس شەفەق
نیوز وت: تاقیکردنەوەیل خول دویەم ئەرا خوەنەواری ئامادەیی وە لقەیل زانستی وئەدەبی
و پیشەسازی، رووژ شەممە، دەسوەپی کرد، وتا بیس و هەشت ئی مانگە وەردەوام بوود، ودیاری
کرد ک خوەنەوارەیل بەشەو بوینە دوو بنکەی تاقیکردنەوە.
تاڵەبانی
دووپات کرد ک پلان تاقیکردنەوەیل وە میکانزمیگ ئاسان، و رەوشەیلیگ ئەمنی و
خزمەتگوزاری گونجیاگ وە هاوکاری گشت لایەنەیل پەیوەندیدار وەڕیەو چوود.
تاڵەبانی
وتیش: مەوقەی دەسکردن کادرەیل پەروەردە لە گشت قوناغەیل وە کاریان کەفێدە یەک ئەیلوول
ئایندە، و ساڵ خوەنەواری لە سیانزەی ئەیلوول دەسوەپی کەێد، و دووپات لە ئامادەکردن
گشت خوازینەیل ساڵ خوەنەواری وەشیوەی تەواویگ کرد.
